เหลื่อมล้ำ
ใครๆ ก็พากันพูดว่าที่เศรษฐกิจไทยไม่ปัง เพราะไม่มีการลงทุนมานานหลายปี ทำให้รัฐบาลต้องเข็นโครงการเมกะโปรเจกต์ออกมาเพื่อทำให้การลงทุนเพิ่ม
5 ส.ค. 2560

โดย...ทีมข่าวการเงินโพสต์ทูเดย์ใครๆ ก็พากันพูดว่าที่เศรษฐกิจไทยไม่ปัง เพราะไม่มีการลงทุนมานานหลายปี ทำให้รัฐบาลต้องเข็นโครงการเมกะโปรเจกต์ออกมาเพื่อทำให้การลงทุนเพิ่ม เรื่องนี้ อภิศักดิ์ ตันติวรวงศ์ รมว.คลัง ต้องออกโรงมาอธิบายว่า รัฐบาลใช้เงินงบประมาณลงทุนโครงการขนาดใหญ่ เท่ากับใช้เงินช่วยเหลือประชาชนฐานรากเลยแต่ความแตกต่างอยู่ที่ผลของการใส่เงินเข้าไปแตกต่างกัน ขุนคลังบอกว่า บริษัทใหญ่สามารถต่อยอดการเติบโตของตัวเองได้ดีกว่า ส่วนงบที่ใช้ช่วยเหลือประชาชนฐานราก กลับมีผลกับความเป็นอยู่น้อย เพราะส่วนใหญ่เอาเงินไปบริโภคหมดไม่สามารถต่อยอดได้ ขุนคลังขยายฝันให้ฟังว่า หวังให้บริษัทใหญ่ช่วยดึงให้คนฐานรากมีความสามารถพัฒนาตัวเอง ซึ่งจะลดความเหลื่อมล้ำได้ในที่สุด แต่ความเหลื่อมล้ำไม่ได้หมายถึงต้องให้ทุกคนรวยเท่ากัน แต่ส่งเสริมให้คนที่มีกำลังไปช่วยให้คนฐานรากเก่งขึ้น และมีชีวิตความเป็นอยู่ที่ดีขึ้นถึงจะเป็นนามธรรมหน่อยๆ แต่หลักการถูกต้อง คริ คริ